**CAIET DE SARCINI**

**Servicii de organizare eveniment, în perioada 22-23 aprilie 2024**

**în Piatra Neamț, Dobreni și Târgu Neamț**

**A. DESCRIERE ACHIZIȚIE**

În calitate de partener al proiectului **TRACE - SMEs TRAnsition for an European Circular Tourism Ecosystem**, ID 101085893, Agenția pentru Dezvoltare Regională Nord-Est a planificat organizarea unei **întâlniri de lucru a consorțiului de proiect, precum și a unei vizite de studiu și a unui eveniment de networking pentru IMM-uri**, în perioada 22-23 aprilie 2024, în Piatra Neamț, Dobreni și Târgu Neamț. De asemenea, în calitate de partener al proiectului **iCoach – Innovative Toolbox for Internship Implementation**, ID 2021-1-BG01-KA220-VET-000033358, Agenția pentru dezvoltare regională a planificat organizarea unui **eveniment de multiplicare a rezultatelor proiectului**, în data de 23.04.2024.

Evenimentele vor consta în:

- întâlnire de lucru a membrilor consorțiului de proiect TRACE, în data de 22.04.2024, în Piatra Neamț și Dobeni;

- vizită de studiu și întâlnire de networking dedicate IMM-urilor selectate în cadrul programului de sprijin TRACE, în data de 23.04.2024, în Târgu Neamț;

- eveniment de multiplicare a rezultatelor proiectului iCoach, în data de 23.04.2024, în Târgu Neamț.

Menționăm că numărul estimat de participanți este de maximum 10 persoane, pentru data de 22.04.2024, iar pentru data de 23.04.2024, se estimează maximum 40 de participanți.

Programul de sprijin TRACE este un proiect cofinanțat de Comisia Europeană, care urmărește să ofere servicii de sustenabilitate, cum ar fi strategii, activități de formare și instrumente pentru IMM-urile din turism care doresc să își inoveze modelele de afaceri și să își îmbunătățească performanța din perspectiva sustenabilității și circularității.

Proiectul își propune să crească gradul de conștientizare, abilități și capacități ale IMM-urilor europene din sectorul turismului pentru transformarea verde a industriei turismului în ansamblu și sporirea rezistenței acesteia la șocurile externe. În acest context, proiectul are ca obiectiv general transformarea sectorului turistic într-o industrie rezilientă și sustenabilă. Obiectivul specific al acestei inițiative este construirea unui ecosistem european de turism circular prin îmbunătățirea aptitudinilor și capacității pentru cel puțin 100 de IMM-uri din sectorul turismului, din țările partenere, în vederea adoptării de practici sustenabile.

Obiectivul proiectului iCoach este de a sprijini companiile în furnizarea de oportunități de calitate pentru stagii de practică. De asemenea, se urmărește o abordare inovatoare pentru îmbunătățirea mentalității și abilităților grupurilor-țintă cu privire la managementul implementării stagiului de practică și promovarea învățării la locul de muncă prin asigurarea suportului pedagogic adecvat pentru muncă și învățare.

**B. SCOPUL ACHIZIȚIEI**

Contractarea operatorului economic care va asigura servicii de organizare eveniment, în perioada 22-23 aprilie 2024, în Piatra Neamț, Dobreni și Târgu Neamț, cuprinzând:

1. *22.04.2024 – Întâlnire de lucru a consorțiului de proiect TRACE (Piatra Neamț și Dobreni):*

 - servicii de catering (1 cafea de bun venit);

 - servicii de restaurant (1 x prânz de lucru; 1 x cină de lucru).

2. *23.04.2024 – Vizită de studiu și eveniment de networking TRACE*

- servicii de restaurant (1 prânz de lucru);

 - servicii de acordare set suveniruri tradiționale pentru participanți.

*3. Eveniment de multiplicare a rezultatelor proiectului iCoach (Târgu Neamț):*

 - închiriere și amenajare spațiu desfășurare eveniment de networking și eveniment de multiplicare;

 - servicii de restaurant (1 x cafea de bun venit; 1 pauză de cafea);

 - servicii de transport persoane cu autocar cu șofer pe ruta Piatra Neamț - Târgu Neamț și retur.

**Valoarea estimată a contractului: ­­­­­­­24.020,00 lei, fără TVA, din care:**

* 13.720,00 lei, fără TVA, având ca sursă de finanțare proiectul TRACE, cofinanțat de Comisia Europeană prin programul COSME;
* 10.300,00 lei, fără TVA, având ca sursă de finanțare proiectul iCoach, cofinanțat de Comisia Europeană prin programul Erasmus+.

**C. CERINȚE TEHNICE**

***Informații generale:***

Invitațiile și confirmările de participare aferente evenimentelor sunt în sarcina autorității contractante. Listele de prezență la evenimente vor fi întocmite de către responsabilul de proiect din partea autorității contractante. Personalul propriu al autorității contractante va asigura primirea, înregistrarea și îndrumarea participanților.

În derularea activităților necesare implementării contractului de servicii, respectiv montare/ demontare mobilier, amenajarea spațiilor și exploatarea acestora, curățenia spațiilor utilizate de la data intrării în locații/ amplasament, pe parcursul evenimentelor și după finalizarea demontării mobilierului, prestatorul are următoarele obligații:

 - să folosească spațiul, utilitățile și toate celelalte condiții numai pentru scopul derulării contractului de servicii ce face obiectul prezentului caiet de sarcini;

 - să asigure și să păstreze curățenie în spațiile de derulare ale evenimentului și să ia măsuri pentru păstrarea integrității bunurilor și/ sau utilităților existente sau puse la dispoziție pentru eveniment;

 - să nu blocheze accesul în celelalte spații, respectând distanța de deschidere a ușilor, să lase liber accesul la hidranții interiori și spațiul de desfășurare, a mijloacelor de intervenție din dotare în caz de incendiu, să lase liber accesul la tablourile electrice;

 - să nu introducă în incinta spațiilor puse la dispoziție substanțe inflamabile sau alte mijloace care pot produce incendii, explozii, artificii sau materiale și substanțe care prezintă pericol de autoaprindere.

Prestatorul va asigura inclusiv suport logistic cu personal adecvat în vederea realizării transportului, manipulării, încărcare-descărcare, montare/demontare mobilier, asigurarea curățeniei în spațiile utilizate, necesare derulării serviciilor solicitate.

Este necesară prezența reprezentantului prestatorului (coordonator de eveniment) la locul de desfășurare a evenimentelor. Coordonatorul de eveniment va avea următoarele atribuții:

 - organizează și coordonează evenimentele ce fac obiectul contractului, conform Agendei;

 - menține relația cu responsabilii de contract din partea autorității contractante;

 - asigură buna desfășurare a tuturor activităților derulate în locațiile în care se vor desfășura evenimentele;

 - se asigură de respectarea condițiilor contractuale;

 - asigură soluționarea promptă a cererilor și/sau reclamațiilor responsabilului de contract, atât pe durata evenimentelor, cât și post-evenimente.

După semnarea contractului, prestatorul are obligația de a comunica în scris autorității contractante numele, prenumele și datele de contact ale coordonatorului de eveniment.

**Responsabili de proiect din partea achizitorului după semnarea contractului**:

Alexandra Albu, Șef Birou Proiecte și Parteneriate, alexandra.albu@adrnordest.ro;

Paula Diaconu, Expert Birou Proiecte și Parteneriate, paula.diaconu@adrnordest.ro.

Telefon: 0233 211 510

Comunicările între Părți, referitoare la îndeplinirea Contractului de servicii ce va fi încheiat, se realizează pe adresele de e-mail ale responsabililor nominalizați cu condiția confirmării în scris a primirii comunicării.

**Autoritatea contractantă va anunța prestatorul despre orice modificare, înainte de data inițială de desfășurare a evenimentelor, în măsura în care aceste informații sunt cunoscute în timp util (după caz, cu cel puțin 2 zile lucrătoare înainte de desfășurarea evenimentului).**

În propunerea financiară, ofertantul va prezenta atât prețurile unitare, cât și prețurile totale pentru serviciile prestate pentru aceste evenimente, ținând cont de toate cheltuielile inerente, inclusiv taxe.

Prețurile unitare ofertate sunt ferme pe toată durata contractului.

Recepția serviciilor prestate în cadrul evenimentelor se va realiza în termen de **maximum 5 zile lucrătoare** de la data la care au avut loc evenimentele (22-23.04.2024).

Facturarea și, respectiv, plata serviciilor de catering și de restaurant va fi efectuată corespunzător cu numărul de persoane participante și pentru care s-au prestat efectiv serviciile, în limita valorilor contractate pentru fiecare tip de servicii în parte. De asemenea, facturarea se va efectua per proiect.

Plățile se vor realiza în maximum 30 zile de la primirea facturilor însoțite de procesele verbale de recepție a serviciilor prestate.

***Cerințe minime caiet de sarcini***

**Agenda evenimentelor**

**Ziua 1 – 22.04.2024, interval orar 09:30-19:30, Întâlnire de lucru a consorțiului de proiect TRACE în Piatra Neamț și Dobreni**

09:30-10:00 – Înregistrarea participanților și cafea de bun-venit, la sediu Agenției pentru Dezvoltare Regională Nord-Est

10:00-10:30 – Introducere. Progresul general al proiectului și al schemelor de certificare

10:30-10:50 – Evoluția activităților de instruire și a sprinturilor de design

10:50-11:10 – Evoluția sprijinului financiar

11:10-11:30 – Discuții

11:30-12:20 – Evoluția IMM-urilor din fiecare țară parteneră

12:20-12:40 – Discuții și etape următoare

12:40-13:00 – Întâlnire cu IMM-urile locale din proiectul TRACE: prezentări

13:00-14:00 – Pauză de prânz

14:00-14:15 – Vizite la IMM-urile locale din proiectul TRACE

16:00-16:30 – Pauză

16:30-18:30 – Vizite la IMM-urile locale din proiectul TRACE

18:30-19:30 – Cină

**Ziua 2 –** **23.04.2024, interval orar 09:30-15:00, Vizită de studiu și eveniment de networking TRACE și eveniment de multiplicare a rezultatelor proiectului iCoach, în Târgu Neamț**

09:30-10:00 – Înregistrarea participanților și cafea de bun-venit

10:00-10:30 – Introducere: prezentare generală a proiectului TRACE, cuvânt de bun-venit din partea Agenției pentru Dezvoltare Regională Nord-Est

10:30-11:30 – TRACE: Vizită de studiu în Ținutul Zimbrului

11:30-12:00 – Eveniment de networking: masa rotundă a IMM-urilor din programul de sprijin TRACE

12:00-13:00 – Eveniment de multiplicare iCoach: Abordări transdisciplinare și învățarea la locul de muncă în cadrul IMM-urilor

13:00-14:00 – Pauză de prânz

14:00-15:00 – Vizită de studiu iCoach: Implementarea stagiilor de practică în IMM-urile locale

15:00-15:30 – Pauză de cafea și concluzii

**Agenda finală a evenimentului și numărul final de participanți vor fi comunicate prestatorului cu minimum 3 zile lucrătoare înainte de data desfășurării fiecărei activități.**

**I. Ziua 1 – 22.04.2024, interval orar 09:30-19:30, Întâlnire de lucru a consorțiului de proiect TRACE, în Piatra Neamț și Dobreni**

***1) Servicii de catering pentru 1 cafea de bun venit în data de 22.04.2024,*** la sediul Agenției pentru Dezvoltare Regională Nord-Est din Piatra Neamț,în intervalul orar estimat 09:30-10:00, pentru un număr de minimum 7– maxim 10 persoane;

 Prestatorul va asigura, pentru fiecare persoană, următoarele tipuri de produse în cantități suficiente pentru numărul de participanți la eveniment:

 - cafea, minimum o cafea de persoană de min. 100 ml;

 - zahăr alb și brun la plic, ambalate individual;

 - miere de albine ambalată individual;

 - lapte condensat;

 - plicuri de ceai;

 - produse de patiserie (foietaj) dulce și sărată, de cel puțin 100g/ persoană, în care vor fi incluse cel puțin 3 sortimente, din care unul vegetarian. **Nu se acceptă produse de patiserie (foietaj) din comerț.**

Prestatorul va asigura în prețul ofertat și apă fierbinte pentru ceai, accesorii de servire, în număr suficient (pahare, cești de cafea, platouri, farfurii, șervețele, tacâmuri etc.), recipiente pentru păstrarea la cald a preparatelor (ex. cafea, apă). Nu se acceptă accesorii de servire din material plastic /de unică folosință.

Prestatorul se va asigura că produsele servite sunt proaspăt preparate (produse proaspete, aflate în termen de valabilitate/garanție).

**În oferta tehnică se vor detalia în clar sortimentele și gramajul aferent produselor servite la cafeaua de bun venit și toate serviciile accesorii prestate.**

**2*) Servicii de restaurant: un prânz de lucru și o cină de lucru în data de 22.04.2024***

 - un prânz de lucru în intervalul orar estimat 13:00-14:00, pentru un număr de minimum 7 persoane – maxim 10 persoane, în restaurant din Piatra-Neamț, în cadrul unui hotel de minimum 4 stele, din zona centrală a orașului Piatra Neamț;

 - o cină de lucru în intervalul orar estimat 18:30-19:30, pentru un număr de minimum 7 persoane – maxim 10 persoane, în restaurant din localitatea Dobreni, n cadrul unei pensiuni de minimum 3 margarete.

Pentru **prânzul de lucru**, cu servire tip bufet suedez, prestatorul va asigura, pentru fiecare persoană, un meniu care conține următoarele tipuri de produse:

 - bufet rece minimum 200g mixt/persoană: cel puțin 6 sortimente de aperitive reci (ex.: bruschete, crostini, tartine, mini-rulouri, mini-rulade), inclusiv vegetariene;

 - bufet cald minimum 300g mixt/persoană: mâncare caldă care să conțină cel puțin un sortiment de carne pui/vită/porc/pește și cel puțin un sortiment de mâncare vegetariană (care poate conține ouă și/sau lactate în compoziție), cel puțin 2 (două) sortimente de garnituri de legume și cel puțin un sortiment de salată, specialități pâine – minimum 50g/persoană (ex.: mini baghete simple și/sau cu semințe, chifle etc.);

 - desert/prăjituri asortate – minimum 50g/persoană.

Pentru **cina de lucru**, cu servire la masă, prestatorul va asigura, pentru fiecare persoană, un meniu cu preparate din bucătăria internațională, inclusiv preparate vegetariene, reci și calde, care va fi compus din:

 - aperitive reci, constând în diverse sortimente de brânzeturi, mezeluri, legume proaspete - minimum 250g/persoană; specialități pâine – minimum 30g /persoana;

 - fel principal, compus din: minimum 300g/persoană preparate din carne de pui/vită/porc/legume/pește + minimum 100g / persoană garnitură (legume/orez etc);

 - desert – prăjitură minimum 150g/persoană;

 - băuturi: cafea - 50 ml /persoană + apă minerală / plată - 500 ml/persoană + suc carbogazos (diverse sortimente) - minimum 250 ml/persoană.

**Ofertantul va propune 1 variantă de meniu (inclusiv gramajul aferent produselor servite) atât pentru masa de prânz, cât și pentru cină.**

**Ofertantul va preciza în clar denumirea și adresa restaurantelor propuse pentru prânzul și cina de lucru și va anexa propunerii tehnice documente care să ateste clasificarea unităților (hotel, respectiv pensiune) în cadrul cărora se află restaurantele propuse.**

**II. Ziua II - 23.04.2024, interval orar 13:00-14:00, Vizită de studiu și eveniment de networking TRACE, în Târgu Neamț**

**1*) Servicii de restaurant: un prânz de lucru în data de 23.04.2024***

 - un prânz de lucru în intervalul orar estimat 13:00-14:00, pentru un număr de 40 de persoane, în restaurant din Târgu Neamț, în cadrul unei pensiuni de minim 4 margarete.

Pentru **prânzul de lucru**, prestatorul va asigura, pentru fiecare persoană, un meniu tradițional, cu următoarele tipuri de produse:

 - ciorbă/supă – min 400 ml finit/persoană, vegetariană, preparată la ceaun;

 - ciorbă/supă – min 400 ml finit/persoană, cu carne, preparată la ceaun;

 - fel principal cald (carne) – minimum 300g finit/persoană, de tip grătar, proțap;

 - garnitură legume – minimum 200g finit/persoană;

 - desert – minimum 150 g finit/persoană, minim două sortimente de prăjituri tradiționale;

 - specialități pâine – minimum 50 g/persoană (pâine tradițională, coaptă pe vatră);

 - apa minerală/plată – minimum 500 ml/persoană;

 - suc natural (sirop tradițional, spre exemplu de brad, cătină, afine) – minimum 250 ml/persoană;

 - cafea, minimum o cafea de persoană de min. 100 ml;

 - zahăr alb și brun la plic, ambalate individual;

 - miere de albine ambalată individual;

 - lapte condensat;

 - plicuri de ceai.

**În propunerea sa tehnică Ofertantul va propune 1 variantă (inclusiv gramajul aferent produselor servite la masa de prânz). Se vor detalia toate serviciile accesorii prestate.**

**Ofertantul va preciza în clar denumirea și adresa restaurantului propus pentru prânzul de lucru și va anexa propunerii tehnice documente care să ateste clasificarea pensiunii în cadrul căreia se află restaurantul propus.**

***2) Servicii acordare 40 de bucăți seturi-suvenir***

Prestatorul va acorda fiecărui participant (în limita a 40 de bucăți), la sosire, câte 1 set de produse tradiționale de artizanat, compus din:

- trăistuță împletită din lână; dimensiuni 22 cm L x 17 cm l; culori negru și roșu; 1 bc.;

- lumânare din ceară de albine; dimensiuni 10 cm Î x 3 cm diametru; 1 bc;

- cană din lut; dimensiuni 10 cm î x 6 cm diametru; culoare lut natur (terracotta); 1 bc;

- borcan din sticlă, cu miere, 150 g; 1 bc.

**III. Ziua II - 23.04.2024, interval orar 09:30-15:00, Eveniment de multiplicare a rezultatelor proiectului iCoach, în Târgu Neamț**

***1) Servicii închiriere și amenajare spațiu desfășurare eveniment de multiplicare a rezultatelor proiectului iCoach,*** ***în data de 23.04.2024, pentru un număr de 40 de persoane***

Spațiul pus la dispoziția autorității contractante de către prestator va fi compus din: sală de conferință și spațiu pentru organizare pauză de cafea, care să fie situate într-o singură locație din orașul Târgu-Neamț, într-un complex special dedicat evenimentelor corporate, dotate conform cerințelor tehnice minime prevăzute în cadrul acestei secțiuni.

 ***1.1) Sală de conferință***

 - suprafață sală: minimum 200 mp;

 - capacitate sală: minimum 40 de persoane;

 - videoproiector;

 - ecran de proiecție: minimum 240 x 200 cm (l x h);

 - cabluri și elemente de conectivitate necesare pentru buna desfășurare a evenimentului;

 - acces internet wireless;

 - sala va fi amenajată cu minimum 10 mese pătrate, de minimum 80cm x 80cm, acoperite cu fețe de masă sau huse din material textil, curate și călcate. Fiecare masă va fi dotată cu 4 scaune cu spătar, într-o singură culoare, această amenajare fiind necesară pentru activitățile stabilite;

 - în sală va fi amenajată o zonă de prezidiu/ scenă, cu o masă de aproximativ 200cm x 80 cm (L x l), acoperită cu husă sau față de masă din material textil și 3 scaune;

 - sala va dispune de echipament de sonorizare pentru conferință (sistem de boxe, minimum 2 microfoane wireless)

 - sala va fi prevăzută cu instalație de climatizare funcțională, silențioasă;

 - sala va dispune de instalație de iluminat funcțională, care să asigure vizibilitatea optimă pe întreaga suprafață a sălii;

 - sala va fi disponibilă în intervalul orar 08:30-16:00;

 - în data de 22 aprilie 2024, în ziua de dinaintea evenimentului, prestatorul va realiza amenajarea sălii, montajul și probele necesare pentru echipamentele solicitate, cu prezența responsabililor din partea autorității contractante. Intervalul orar pentru amenajare va fi stabilit de comun acord între autoritatea contractantă și prestator.

 ***1.2) Spațiu pentru organizare pauză de cafea***

- spațiul va fi delimitat de spațiul solicitat la punctul 1.1) prin pereți despărțitori (ficși/mobili);

 - capacitate: minimum 40 de persoane;

 - spațiul va fi amenajat cu un bufet, format dintr-un număr suficient de mese de dimensiune aproximativă 200cm x 80cm, pentru amplasarea preparatelor ce vor fi servite în timpul pauzelor de cafea. Mesele vor fi acoperite cu huse sau fețe de masă din material textil, curate și călcate;

 - spațiul va fi prevăzut cu instalație de climatizare funcțională, silențioasă;

 - spațiul va dispune de instalație de iluminat funcțională, care să asigure vizibilitatea optimă pentru participanți;

 - spațiul va fi disponibil în intervalul orar 09:00-17:00, accesul participanților fiind permis pe întreaga durată a evenimentului de networking;

 - prestatorul va asigura montajul/ demontajul mobilierului și al accesoriilor necesare asigurării serviciilor de catering ofertate.

**Ofertantul va preciza în clar denumirea și adresa complexului de evenimente în cadrul căruia se află sala de conferință și spațiul pentru organizare pauză de cafea propuse.**

***2) Servicii de restaurant pentru 2 (două) pauze de cafea în data de 23.04.2024***

 - 1 cafea de bun-venit în intervalul orar estimat 09:30-10:00, pentru un număr de 40 de persoane;

 - 1 pauză de cafea în intervalul orar estimat 15:00-15:30, pentru un număr de 40 de persoane;

Pentru **cafeaua de bun venit**, prestatorul va asigura, pentru fiecare persoană, următoarele tipuri de produse în cantități suficiente pentru numărul de participanți la eveniment:

 - cafea, minimum o cafea de persoană de min. 100 ml;

 - zahăr alb și brun la plic, ambalate individual;

 - miere de albine ambalată individual;

 - lapte condensat;

 - plicuri de ceai;

 - produse de patiserie (foietaj) dulce și sărată, de cel puțin 100g/ persoană, în care vor fi incluse cel puțin 3 sortimente, din care unul vegetarian. **Nu se acceptă produse de patiserie (foietaj) din comerț.**

Pentru **pauza de cafea**, prestatorul va asigura, pentru fiecare persoană, următoarele tipuri de produse în cantități suficiente pentru numărul de participanți la eveniment:

 - cafea, minimum o cafea de persoană de min. 100 ml;

 - zahăr alb și brun la plic, ambalate individual;

 - miere de albine ambalată individual;

 - lapte condensat;

 - plicuri de ceai;

 - gustări reci sărate, de tip finger food, min. 200 de grame de persoană, în care vor fi incluse cel puțin 3 sortimente, din care unul vegetarian;

 - produse de cofetărie (prăjituri), cel puțin 150g/persoană, în care vor fi incluse cel puțin 2 sortimente de prăjituri, din care unul vegetarian. **Nu se acceptă produse de cofetărie (prăjituri) din comerț.**

Prestatorul va asigura în prețul ofertat și apă fierbinte pentru ceai, accesorii de servire, în număr suficient (pahare, cești de cafea, platouri, farfurii, șervețele, tacâmuri etc.), recipiente pentru păstrarea la cald a preparatelor (ex. cafea, apă). Nu se acceptă accesorii de servire din material plastic /de unică folosință.

Pe tot parcursul desfășurării serviciului precum și la încheierea lui, personalul prestatorului de servicii va asigura curățenia asigurându-se că există suficiente recipiente de colectare selectivă a deșeurilor, puse la dispoziția participanților.

Prestatorul se va asigura că produsele servite sunt proaspăt preparate (produse proaspete, aflate în termen de valabilitate/garanție).

**În oferta tehnică se vor detalia în clar sortimentele și gramajul aferent produselor servite la pauzele de cafea și toate serviciile accesorii prestate.**

***3) Servicii de transport persoane cu autocar cu șofer pe ruta Piatra Neamț - Târgu Neamț și retur, în data de 23.04.2024, interval orar 08:00-20:00,*** conform cerințelor și condițiilor detaliate mai jos:

 - capacitate autocar: minimum 40 de locuri;

 - autocar clasificat minimum 3 stele;

 - prestatorul se va asigura, înainte de efectuarea deplasării, că autocarul este curat (la interior și exterior) și îndeplinește condițiile minime de igienă;

 - prestatorul se va asigura că verificările tehnice și inspecțiile autocarului sunt efectuate la zi;

 - cheltuielile cu: taxele de drum și parcare, chirie, combustibil, asigurare persoane și bagaje, conducătorul auto etc. revin în sarcina prestatorului;

 - în cazul defectării/ indisponibilizării autocarului sau în orice situații neprevăzute, prestatorul va pune la dispoziție, în termen de maximum două ore, un mijloc de transport alternativ, cu cel puțin aceleași cerințe privind siguranța și confortul, astfel încât toate vizitele și deplasările să se realizeze;

 - autocarul cu șofer va fi permanent la dispoziția autorității contractante în intervalul orar specificat;

 - programul final al vizitelor se va comunica prestatorului cu cel puțin 48 de ore în prealabil.

**D. OFERTA FINANCIARĂ** va fi întocmită conform **Formularului nr. 10 – Formular de ofertă** și **Anexei la Formularul 10 – Propunere financiară detaliată**, anexate documentației de atribuire, și va conține costurile de organizare a evenimentului, detaliate astfel:

|  |  |  |  |
| --- | --- | --- | --- |
| **Tip de activitate** | **Nr. de unități** | **Preț unitar ofertat****(LEI fără TVA)** | **Preț total ofertat****(LEI fără TVA)** |
| **Servicii de organizare eveniment, în perioada 22-23 aprilie 2024 în Piatra Neamț, Dobreni și Târgu Neamț** |
| **I. Ziua I – 22.04.2024, interval orar 09:30-19:30, Întâlnire de lucru a consorțiului de proiect TRACE, în Piatra Neamț și Dobreni** |
| Servicii catering pentru asigurarea unei cafele de bun venit în data de 22.04.2024, în Piatra Neamț, pentru un număr minim de 7 persoane – număr maxim 10 persoane. | 10 porții | ...... (preț unitar/ porție) |  |
| Servicii de restaurant pentru asigurarea unui prânz de lucru în data de 22.04.2024, în Piatra Neamț, pentru un număr minim de 7 persoane – număr maxim 10 persoane. | 10 porții | ...... (preț unitar/ porție) |  |
| Servicii de restaurant pentru asigurarea unei cine de lucru în data de 22.04.2024, în Dobreni, pentru un număr minim de 7 persoane – număr maxim 10 persoane. | 10 porții | ...... (preț unitar/ porție) |  |
| **II. Ziua II - 23.04.2024, interval orar 13:00-14:00, Vizită de studiu și eveniment de networking TRACE, în Târgu Neamț** |
| Servicii de restaurant pentru asigurarea unui prânz de lucru în data de 23.04.2024, în Târgu Neamț, pentru un număr de 40 de persoane. | 40 porții | ...... (preț unitar/ porție) |  |
| Acordare set suveniruri tradiționale pentru participanti (trăistuță, borcan de miere, lumânare decorativă, cană din lut) | 40 buc | ...... (preț unitar/buc) |  |
| **III. Ziua II - 23.04.2024, interval orar 09:30-15:00, Eveniment de multiplicare a rezultatelor proiectului iCoach, în Târgu Neamț** |
| Servicii închiriere și amenajare spațiu desfășurare eveniment de multiplicare în data de 23.04.2024 | 1 serviciu |  |  |
| Servicii de restaurant pentru asigurare cafea de bun venit în data de 23.04.2024, în Târgu Neamț, pentru un număr de 40 de persoane. | 40 porții | ...... (preț unitar/ porție) |  |
| Servicii de restaurant pentru asigurarea unei pauze de cafea în data de 23.04.2024, în Târgu Neamț, pentru un număr de 40 de persoane. | 40 porții | ...... (preț unitar/ porție) |  |
| Servicii de transport persoane cu autocar cu șofer pe ruta Piatra Neamț - Târgu Neamț și retur, în data de 23.04.2024 | 1 serviciu |  |  |

Prețul total al ofertei include toate costurile necesare prestării serviciilor de organizare a evenimentului: de închiriere spații/echipamente, transport, încărcare-descărcare, manipulare, montare/demontare mobilier și dotări solicitate, curățenie, inclusiv costurile pentru tot personalul implicat în aceste activități (masă, transport, cazare, deplasări/detașări, după caz).

Ofertanții vor specifica că vor respecta prevederile legale privind cota de impozitare TVA, valabile la data emiterii facturilor fiscale.

**Prețurile unitare ofertate sunt ferme, în lei, și nu se actualizează pe parcursul derulării contractului.**

**Facturarea se va efectua per proiect, pentru serviciile real prestate, în limita valorilor ofertate pe tipurile de servicii prestate.**

**E. OFERTA TEHNICĂ** va cuprinde:

 - detalierea serviciilor solicitate prin caietul de sarcini și va fi elaborată conform **Formularului nr. 11 – Propunere tehnică**, anexat documentației de atribuire și toate documentele solicitate;

 - **Formularul nr. 6** – Declarație privind respectarea reglementărilor obligatorii în domeniile mediului, social și al relațiilor de muncă și protecția muncii, asumat de către reprezentantul legal/ împuternicit al ofertantului;

 - **Formularul nr. 7** – Declarație privind acceptarea modelului de contract, asumat de către reprezentantul legal/împuternicit al ofertantului.

**Anexă Caiet de sarcini**

**Proces verbal de recepție**

***Servicii organizare eveniment***

(*model*)

Conform Contractului de prestări servicii nr. .........../ ........................, încheiat între Agenția pentru Dezvoltare Regională Nord-Est, în calitate de autoritate contractantă și ......................, în calitate de Contractant, în perioada ..................... au fost prestate următoarele servicii:

***1) Servicii de catering pentru 1 cafea de bun venit în data de 22.04.2024, în regim bufet suedez, pentru un număr de ........ participanți, în intervalul orar :***

Am asigurat următorul meniu:

 .....................................

 .....................................

 .....................................

 .....................................

Spațiul în care au fost prestate serviciile de catering din data de 22.04.2023, respectiv spațiul de la sediul Agenției pentru Dezvoltare Regională Nord-Est, a fost aranjat/ amenajat/ dotat după cum urmează:

 - Au fost asigurate toate resursele umane și alte resurse materiale necesare pentru derularea în condiții optime a tuturor activităților de servire a cafelei de bun-venit.

 - Ne-am asigurat că toate elementele de utilitate pentru buna desfășurare a evenimentului (veselă, sticlărie, tacâmuri inox, alte articole de menaj, accesorii de servire etc.) au fost puse la dispoziția participanților.

Numărul de persoane pentru care au fost prestate serviciile este de ..........., conform listei de prezență anexate.

**2*) Servicii de restaurant pentru un prânz de lucru și o cină de lucru în data de 22.04.2024:***

* Pentru prânzul de lucru din data de 22.04.2024, în intervalul orar ......................., în locația ......................., pentru un număr de ....... participanți, am asigurat următorul meniu:

 - ......................

 - ......................

 - ......................

* Pentru cina de lucru din data de 22.04.2024, în intervalul orar ......................., în locația ......................., pentru un număr de ....... participanți, am asigurat următorul meniu:

 - ......................

 - ......................

 - ......................

**3) Servicii acordare 40 de seturi-suvenir pentru participanți, în data de 23.04.2024:**

* Pentru fiecare participant la evenimentul din data de 23.04.2024, am acordat, la sosire câte 1 set de produse tradiționale de artizanat, compus din următoarele obiecte:

 - ......................

 - ......................

 - ......................

 - ......................

***4) Servicii închiriere și amenajare spațiu desfășurare eveniment de networking*** în data de 23.04.2024, în locația ....................... din Târgu-Neamț, dotat conform cerințelor tehnice minime prevăzute în caietul de sarcini, respectiv:

 - sală de conferință;

 - spațiu organizare pauză de cafea.

 **Caracteristici sală de conferință**

 - suprafață sală: ............... mp;

 - videoproiector;

 - ecran de proiecție: dimensiuni .............. (l x h);

 - cabluri și elemente de conectivitate;

 - acces internet wireless;

 - sala a fost amenajată cu un număr de .... mese pătrate, de dimensiuni ......, acoperite cu .........................., curate și călcate. Fiecare masă a fost dotată cu ......... scaune cu spătar, într-o singură culoare, această amenajare fiind necesară pentru activitățile stabilite;

 - în sală a fost amenajată o zonă de prezidiu/ scenă, cu o masă de aproximativ 200cm x 80 cm (L x l), acoperită cu ................ și 3 scaune;

 - echipament de sonorizare pentru conferință (sistem de boxe, ....... microfoane wireless);

 - instalație de climatizare funcțională, silențioasă;

 - instalație de iluminat funcțională, care a asigurat vizibilitatea optimă pe întreaga suprafață a sălii;

 - în data de 22 aprilie 2024, în ziua de dinaintea evenimentului, s-au realizat amenajarea sălii, montajul și probele necesare pentru echipamentele solicitate, cu prezența responsabililor din partea autorității contractante: ............................

 **Caracteristici spațiu pentru organizare pauză de cafea**

- spațiul a fost delimitat de sala de conferință prin .............;

 - capacitate: ................ persoane;

 - spațiul a fost amenajat cu un bufet, format dintr-un număr de ............ mese de dimensiuni ....... x ...... (Lxl), pentru amplasarea preparatelor ce au fost servite în timpul pauzelor de cafea.

 - mesele au fost acoperite cu ....................., curate și călcate;

 - instalație de climatizare funcțională, silențioasă;

 - instalație de iluminat funcțională, care a asigurat vizibilitatea optimă pentru participanți;

 - a fost asigurat montajul/ demontajul mobilierului și al accesoriilor necesare asigurării serviciilor de catering.

***5) Servicii de restaurant pentru 2 (două) pauze de cafea în data de 23.04.2024, în regim bufet suedez, pentru un număr de ........ participanți:***

 - 1 cafea de bun-venit în intervalul orar................;

 - 1 pauză de cafea în intervalul orar ................

Am asigurat următorul meniu:

* 1 cafea de bun-venit:

 .....................................

 .....................................

 .....................................

 .....................................

* 1 pauză de cafea:

 ............................................

 ............................................

 ............................................

 ............................................

Spațiul în care au fost prestate serviciile de catering din data de 23.04.2023, respectiv spațiul din ......................., a fost aranjat/ amenajat/ dotat după cum urmează:

 - Au fost asigurate toate resursele umane și alte resurse materiale necesare pentru derularea în condiții optime a tuturor activităților de servire a cafelei de bun-venit/ coffee break.

 - Ne-am asigurat că toate elementele de utilitate pentru buna desfășurare a evenimentului (veselă, sticlărie, tacâmuri inox, alte articole de menaj, accesorii de servire etc.) au fost puse la dispoziția participanților.

 - Am asigurat, pe tot parcursul desfășurării serviciului precum și la încheierea lui, curățenia asigurându-ne că există suficiente recipiente de colectare selectivă a deșeurilor, puse la dispoziția participanților.

Numărul de persoane pentru care au fost prestate serviciile este de ..........., conform listei de prezență anexate.

***6) Servicii de restaurant: un prânz de lucru în data de 23.04.2024, în locația ......................, în intervalul orar ..............., pentru un număr de ....... participanți:***

 Am asigurat următorul meniu:

 - ......................

 - ......................

 - ......................

***7) Servicii de transport persoane cu autocar cu șofer pe ruta Piatra Neamț - Târgu Neamț și retur, în data de 23.04.2024:***

În intervalul orar ...............,Contractantul a prestat servicii de transport pentru un număr de .......... persoane, în următoarele condiții:

 - capacitate autocar: ....................;

 - categorie de clasificare autocar: ................;

 - verificări tehnice și inspecții la zi;

 - personal calificat pus la dispoziția autorității contractante.

**Prestator Autoritate Contractantă**

............................... (denumire) **Agenția pentru Dezvoltare Regională Nord-Est**

............................... (nume și prenume) ............................... (nume și prenume)

............................... (semnături) ............................... (semnături)